 Aka na-achị steeti Anambra, bụ Gọvanọ Willie Obianọ nọrọ ụbọchị Mọndee wee duo mmadụ abụọ niyi ọrụ dịka ndị ọkaikpe ukwu na steeti ahụ. Mmemme idu niyi ọrụ ahụ bụ nke e mere nọgbakọ isi ọchịchị steeti ahụ nwere na mmàlite izu a, bụkwa nke weere ọnọdụ nobi gọọmenti dị nAwka.  Ka ọ na-edu ndị ahụ niyi ọrụ, Gọvanọ Obianọ tụụrụ ha mmamma maka ọkwa ọhụụ ahụ, ma dụọ ha ka ha jigidesie ùgwù dịịrị ọrụ ahụ ike, ma rụọkwa ọrụ ha nke ọma nà nikwesi ntụkwàsị obi, dịka o siri dị nakwụkwọ iwu na-achị ala anyị. Ọ kpọkuru ha ka ha wepu egwù, ma bụrụ ndị na-ebube eziokwu na ikpe nkwụmọtọ ụzọ nihe ọbụla ha na-eme, ma kwekwazie nkwa na ọchịchị ya ga-aga nihu ịnọnyere ha na ịkwàdò ngalaba ọrụ ikpe steeti ahụ.Ọ kọwapụtara na e nwere ezi mmekọrịta netiti isi ọchịchị steeti ahụ na ngalaba ikpe na ya bụ steeti, ma mekwazie ka a mara na ọchịchị ya na-agbasi mbọ ike ugbu a ịkwàlitekwù usoro ikpe nkwụmọtọ na steeti ahụ, ka ọ bụrụzie nke na-agaghị na-egbu oge.Na nzaghachi, mmadụ abụọ ahụ e buliri nọkwa ọhụụ ahụ, bụ Maazị Samuel Anịmonye, na Oriakụ Victoria Nwoye kèlere ọkaikpe ukwu steeti ahụ, bụ Ọkaikpe Manasseh Anyachebelụ nakwa isi ụlọ ọrụ ikpe nala anyị, bụ National Judicial Council maka ime ka ya bụ mkpọlite nọkwa bụrụ nke bịara na mmezù ma gakwa siriri-werere.Ha kelekwazịrị Chineke, nakwa isi ọchịchị steeti ahụ maka mbuli nọkwa ahụ dị elu, ma kwekwazie nkwà na ha ga-eji obi ha niile wee za ya bụ ọkpụkpọ òkù ma gaara steeti ya na ala Nigeria ozi nogoogo ọhụụ ahụ, site ninye aka Chineke. Oriakụ Victoria Nwoye ka e kwuru na ọ rụbụrụ ọrụ nụlọ ikpe ntà ala anyị, bụ Customary Court dị nAbuja, ebe Maazị Samuel Anịmonye bụ onye ọrụ ikpe na-arụbụ nke ya dịka onye nnọrọ onwe.Ndị dị iche iche sonyere na mmemme ahụ gụnyèrè Kọmishọna ikpe nkwụmọtọ na steeti ahụ, bụ Dọkịta Uju Nwọgụ; onye ji ọkwa dịka ọkaikpe nkwụmọtọ na steeti ahụ, bụ Ọkaikpe Manasseh Anyachebelu; ode akwụkwọ ukwu steeti ahụ, bụ Ọkammụta Solo Chukwulobelụ; onyeisi ndị ọrụ nyegara Gọvanọ, bụ Maazị Primus Ọdịlị; tinyere ndị ọzọ so nisi ọchịchị steeti ahụ. 